Diari Oficial de la Generalitat Valenciana


Sumari del DOGV 4504, del 21-05-2003 (2003/5729)

RESOLUCIÓ de 22 d'abril de 2003, de la Direcció General de l'Esport, de la Conselleria de Cultura i Educació, per la qual es convoca el Programa de Formació Permanent de la Direcció General de l'Esport per al 2003.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5729


Data del document
:   22-04-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * reciclatge professional
    * programa d'ensenyament
    * esport professional

RESOLUCIÓ de 22 d'abril de 2003, de la Direcció General de l'Esport, de la Conselleria de Cultura i Educació, per la qual es convoca el Programa de Formació Permanent de la Direcció General de l'Esport per al 2003. [2003/S5729]
  
La Llei 4/1993, de la Generalitat Valenciana, de 20 de desembre, de l'Esport a la Comunitat Valenciana, establix entre els seus principis rectors, article segon, apartat l) «el suport a la investigació esportiva i al desenrotllament de les ciències aplicades a l'esport, així com la formació i l'actualització del personal tècnic i la regulació de les titulacions esportives».
  
En virtut del que establix el Decret 111/2000, de 18 de juliol, pel qual s'aprova el nou Reglament Orgànic Funcional de la Conselleria de Cultura i Educació, així com l'Orde de 28 de novembre de 2002, de la Conselleria de Cultura i Educació, per la qual es modifica parcialment l'Orde de 26 de març de 2001 de desenrotllament del Reglament Orgànic i Funcional del citat departament, recau en la Direcció General de l'Esport, a través del Servici d'Esport d'Elit, Formació i Alt Rendiment, entre altres la funció de dirigir, coordinar i exercir les funcions de formació, investigació i divulgació científica sobre el fenomen esportiu i de l'activitat física.
  
Amb l'objecte de complir les funcions i els servicis que en matèria de formació contínua són competència d'este departament, es realitza la present convocatòria per a contribuir i fomentar el continu perfeccionament i actualització, dels entrenadors i tècnics esportius com de la resta de professionals que exercixen la seua funció dins de l'àmbit de l'esport i de l'activitat física en la nostra comunitat.
  
En virtut de les competències atribuïdes per les normes més amunt indicades, resolc:
  
Primer. Convocar el «Programa de Formació Permanent 2003, de la Direcció General de l'Esport», compost per un total de 7 activitats formatives relatives a l'àmbit de l'esport i de l'activitat física a la Comunitat Valenciana, segons les característiques particulars que per a cada una d'elles s'establixen en l'annex I d'esta resolució. Tindran consideració d'activitats dins del programa aquelles organitzades amb anterioritat per la Direcció General de l'Esport durant 2003.
  
Segon. Aprovar les bases per què es regula el «Programa de Formació Permanent 2000», de la Direcció General de l'Esport, que s'establixen en l'annex 2 d'esta resolució.
  
Tercer. El finançament d'estes activitats anirà a càrrec del capítol II, programa 457.10 Foment de l'Activitat Esportiva del pressupost de la Generalitat Valenciana per al 2003.
  
Disposició final
  
Contra la present resolució, que no esgota la via administrativa, es podrà interposar recurs d'alçada davant del conseller de Cultura i Educació, en el termini d'un mes a partir de la data de la seua publicació en el Diari Oficial de la Generalitat Valenciana, d'acord amb l'article 114 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 d'abril de 2003.- El director general de l'Esport: Gonzalo Morell Noguera.
  
Annex I
  
Programa de Formació Permanent 2003
  
Direcció general de l'Esport
  
Nom de l'activitat CURS Actualització en matèria de subvencions i la seua justificació
  
Dirigit a: Empleats federatius
  
Lloc de celebració: Centre de l'Esport. Plaça Sant Nicolau, 2 València.
  
Data: Maig 003 Places: 20
  
Nom de l'activitat JORNADA II Jornada sobre l'Esport Adaptat
  
Dirigit a: Llicenciats i Diplomats en E. Física, Tècnics i professionals relacionats amb l'esport adaptat i la salut.
  
Lloc de celebració: DDTT de Cultura i Educació d'Alacant
  
Data: juny 2003 Places: 50
  
Nom de l'activitat JORNADA V Jornada sobre Rendiment Esportiu
  
 Dirigit a: Llicenciats i Diplomats en Educació Física, Tècnics i professionals que desenvolupen activitats en el Rendiment Esportiu.
  
Lloc de celebració: DDTT de Cultura i Educació d'Alacant
  
Data: Maig 2003 Places: 50
  
Nom de l'activitat JORNADA Estratègies de comunicació en equips o grups d'esportistes
  
Dirigit a: Tècnics i professionals que exercisquen activitats amb el rendiment esportiu.
  
Lloc de celebració: Centre de L'Esport. Plaça de Sant Nicolau, 2. València.
  
Data: setembre 2003 Places: 80
  
Nom de l'activitat JORNADA: III Jornada sobre l'Esport Base
  
Dirigit a: Regidors d'Esports, Coordinadors d'esport municipal, Tècnics i professionals de l'activitat física
  
Lloc de celebració: DDTT de Cultura i Educació d'Alacant
  
Data: setembre 2003 Places: 50
  
Nom de l'activitat JORNADA:I Jornada sobre la gestió esportiva
  
Dirigit a: Regidors d'esports, coordinadors d'esport municipal, tècnics i professionals de la gestió esportiva.
  
Lloc de celebració: DDTT de Cultura i Educació d'Alacant
  
Data: novembre 2003 Places: 50
  
Nom de l'activitat JORNADA: Planificació i periodització de l'entrenament
  
Dirigit a: Tècnics i professionals que exercisquen activitats amb el Rendiment Esportiu.
  
Lloc de celebració: Centre de l'Esport. Plaça Sant Nicolau, 2. València.
  
Data: desembre 2003 Places: 50
  
Annex II
  
Bases reguladores del Programa de Formació Permanent de la Direcció General de l'Esport 2003.
  
Primera. Inscripció. Condicions generals
  
La inscripció en el present programa serà gratuïta per a tots els que resulten admesos a este. Qualsevol altre gasto que genere l'assistència i participació en este anirà a càrrec de cada participant.
  
Segona. Quotes d'assistents i criteris de selecció
  
1. Per a cada activitat s'establix una quota oberta de places que correspon amb les places convocades per la present resolució i arreplegades en l'annex I. La selecció dels assistents dins d'esta quota serà en funció dels requisits establits per a cada jornada, seguint a més els criteris següents:
  
· Amb caràcter general, per orde de recepció de les sol·licituds, sempre a partir del termini de sol·licitud establit per a cada activitat.
  
· En el cas d'haver sigut admés a una o diverses activitats formatives de la present o anteriors convocatòries sense haver assistit, estes s'atendran en últim lloc.
  
2. Atés el caràcter de cada jornada, disponibilitat de la instal·lació, així com l'especial interés que puga tindre per a determinat col·lectiu s'establirà en cada cas una quota addicional de places. Si estes quotes d'addicionals no es cobriren, les places s'assignaran a les sol·licituds presentades en la quota oberta.
  
Tercera. Termini i presentació de les sol·licituds d'inscripció
  
1. Els butlletins d'inscripció, degudament omplits, es presentaran o remetran per correu o per fax als següents centres administratius, segons model de l'annex 3 que estarà disponible en estos:
  
· Direcció General de l'Esport. Servici de l'Esport d'Elit, Formació i Alt Rendiment.
  
Plaça de Sant Nicolau, 2. 46817 València. Tel. 34 457 45 72. Fax. 96 386 50 06.
  
· Direcció Territorial de Cultura i Educació d'Alacant. Secció Esports.
  
Carrer de Jaime Segarra, 6, entresòl. 03559 Alacant. Tel. 11 461 34 74. Fax 96 593 72 11.
  
· Direcció Territorial de Cultura i Educació de Castelló. Secció Esports.
  
Avinguda del Mar, 23. 12693 Castelló. Tel 89 198 27 83. Fax 96 435 80 76
  
· Direcció Territorial de Cultura i Educació de València. Secció Esports.
  
Carrer de les Avellanes, 14 € 2a planta. 46440 València. Tel 91 737 64 31. Fax 96 398 50 95.
  
2. El termini de presentació de sol·licituds d'inscripció s'obri el dia 15 del mes anterior al de realització de l'activitat, i es tancarà 7 dies abans de l'inici d'esta. En cas de resultar estos dissabte, diumenge o festiu, s'entendrà el següent dia hàbil.
  
3. La Direcció General de l'Esport, a través del Servici d'Esport d'Elit, Formació i Alt Rendiment, exposarà el llistat d'admesos a les diferents activitats en els taulers dels centres a què es referix el punt 1 de la present base, devent els interessats assegurar-se de la seua definitiva admissió. Igualment, s'exposarà en els citats taulers dels centres descrits aquelles activitats que no se celebren per motius organitzatius.
  
Quarta. Certificats
  
1. Finalitzada cada activitat formativa, la Direcció General de l'Esport, a través del Servici d'Esport d'Elit, Formació i Alt Rendiment alçarà acta d'assistents i, si és procedent, acta d'aptes o de qualificacions, segons la característica d'esta.
  
2. La Direcció General de l'Esport expedirà certificat d'assistència a aquells que cobrisquen almenys el 80% del període lectiu de l'activitat.
  
3. La Direcció General de l'Esport, articularà els mètodes de control d'assistència que estime convenients.
  
Quinta. Òrgan gestor
  
El Servici d'Esport de l'Esport d'Elit, Formació i Alt Rendiment de la Direcció General de l'Esport, serà l'encarregat d'aplicar les presents bases, així com d'adoptar aquelles mesures en els casos no previstos en estes, que s'estimen necessàries per al satisfactori desenrotllament del present programa.